|  |  |
| --- | --- |
| **Description: EU flag-Crea EU EN** |  |

**ПРЕССЪОБЩЕНИЕ**

**НАЙ-ПРЕСТИЖНИТЕ ЕВРОПЕЙСКИ НАГРАДИ ЗА КУЛТУРНО НАСЛЕДСТВО ОТЛИЧИХА 24 ЗНАЧИМИ ПРОЕКТИ ОТ 18 ДЪРЖАВИ**

Брюксел / Хага, 25 май 2021 г.

Европейската комисия и международната организация Европа Ностра обявиха **тазгодишните победителите в** **Европейските награди за културно наследство / Награди Европа Ностра**, които са финансирани по програма Творческа Европа. През 2021 г. най-престижните Европейски награди в областта на културно наследство се присъждат на 24 изключително значими проекти от 18 държави**[[1]](#footnote-1)**:

**Категория Опазване**

[Gare Maritime, Брюксел, БЕЛГИЯ](https://www.europeanheritageawards.eu/winners/gare-maritime/)

[Дворцовите градини Фреденсборг, ДАНИЯ](https://www.europeanheritageawards.eu/winners/fredensborg-palace-garden/)

[Скален комплекс Вардзиа, ГРУЗИЯ](https://www.europeanheritageawards.eu/winners/vardzia-rock-cut-complex/)

[Haus Am Horn, Ваймар, ГЕРМАНИЯ](https://www.europeanheritageawards.eu/winners/haus-am-horn/)

[Плакенски мост, Епир, ГЪРЦИЯ](https://www.europeanheritageawards.eu/winners/plaka-bridge/)

[18 Ormond Quay Upper, Дъблин, ИРЛАНДИЯ](https://www.europeanheritageawards.eu/winners/18-ormond-quay-upper/)

[Дървената църква в село Urși, окръг Vâlcea, РУМЪНИЯ](https://www.europeanheritageawards.eu/winners/wooden-church-ursi-village/)

[Водна кула Besòs, Барселона, ИСПАНИЯ](https://www.europeanheritageawards.eu/winners/besos-water-tower/)

[Mas de Burot, Природен парк Els Ports, ИСПАНИЯ](https://www.europeanheritageawards.eu/winners/mas-de-burot/)

**Категория Изследване**

[FIBRANET - Влакна в древния европейски текстил, ДАНИЯ / ГЪРЦИЯ](https://www.europeanheritageawards.eu/winners/fibranet-fibres-ancient-european-textiles/)

[Изместване на контрола - Показва нови начини на употреба на европейското индустриално наследство, ГЪРЦИЯ / ХОЛАНДИЯ](https://www.europeanheritageawards.eu/winners/control-shift-european-industrial-heritage-reuse-review/)

[АРТ-РИСК - Изкуствен интелект, прилаган за превантивна консервация, ИСПАНИЯ](https://www.europeanheritageawards.eu/winners/art-risk-artificial-intelligence-applied-preventive-conservation/)

**Категория Отдадена работа за отделни личности или организации**

[Фондация Гирокастра, АЛБАНИЯ](https://www.europeanheritageawards.eu/winners/gjirokastra-foundation/)

[Технически комитет по културно наследство, КИПЪР](https://www.europeanheritageawards.eu/winners/technical-committee-cultural-heritage/)

[Рита Барня, ИТАЛИЯ](https://www.europeanheritageawards.eu/winners/rita-bargna/)

[GEFAC - Група по етнография и фолклор на Академията в Коимбра, ПОРТУГАЛИЯ](https://www.europeanheritageawards.eu/winners/gefac-group-ethnography-folklore-academy-coimbra/)

**Категория Образование, обучение и повишаване на осведомеността**

[Последвай стъпките на българския фолклор, БЪЛГАРИЯ](https://www.europeanheritageawards.eu/winners/following-steps-bulgarian-folklore/)

[Центрове за наследство, ФИНЛАНДИЯ / ИТАЛИЯ / СЪРБИЯ / ИСПАНИЯ](https://www.europeanheritageawards.eu/winners/heritage-hubs/)

[Създаване на “Виновна” партия, Тренто, ИТАЛИЯ](https://www.europeanheritageawards.eu/winners/invention-guilty-party/)

[Почивни дни! На Изток и Запад - Училищната църква, Грьонинген, ХОЛАНДИЯ](https://www.europeanheritageawards.eu/winners/holidays-east-west-school-church/)

[Европейски център за солидарност - Постоянна изложба, Гданск, ПОЛША](https://www.europeanheritageawards.eu/winners/european-solidarity-centre-permanent-exhibition/)

[Morón Artisan Lime, Morón de la Frontera, ИСПАНИЯ](https://www.europeanheritageawards.eu/winners/moron-artisan-lime/)

[Археология у дома, ОБЕДИНЕНОТО КРАЛСТВО](https://www.europeanheritageawards.eu/winners/archaeology-at-home/)

[Morus Londinium: Лондонското наследство чрез дърветата, ОБЕДИНЕНОТО КРАЛСТВО](https://www.europeanheritageawards.eu/winners/morus-londinium-londons-heritage-trees/)

Обявяването на носителите на наградите за 2021 г. току-що бе направено на онлайн събитие на живо, съ-организирано от **Мария Габриел** - европейски комисар за иновации, изследвания култура, образование и младеж, и **Херман Парцингер** - изпълнителен президент на Европа Ностра.

**ВАЖНО:** Насърчаваме поддръжници на наследството и ентусиасти от цял свят да разгледат победителите и да [гласуват онлайн](vote.europanostra.org), за да решат кой от тях ще спечели тазгодишната **Награда на публиката**. Носителят на Наградата на публиката ще бъде обявен по време на церемонията по връчване на Европейските награди за културно наследство / Награди Европа Ностра, която ще се проведе през есента на тази година. По време на церемонията ще бъдат оповестени и **големите победители**, всеки от които ще получи парична награда от 10 000 евро.

По време на онлайн събитието, европейският комисар **Мария Габриел** каза: „*Европейските награди за културно наследство / Награди Европа Ностра 2021” са посланици на красотата на наследството в Европа, независимо дали това са традициите и ноу-хау, спиращата дъха архитектура или начинът, по който наследството може да обединява общности и поколения. Наистина вярвам, че успешното запазване на нашето материално и нематериално културно наследство зависи от ангажираността на хората зад него. Затова с тези награди почитаме всички онези изключителни мъже и жени, професионалисти в областта на наследството, архитекти, учени и доброволци, които доближават общото ни наследство до нашите сърца. Визията им трябва да бъде аплодирана.*"

Изпълнителният президент на Европа Ностра **Херман Парцингер** заяви: „*Всяка година носителите на Европейските награди за културно наследство / Награди Европа Ностра илюстрират несравнимото творчество и ангажираността на онези, които работят за защита, остойностяване и предаване на ценното наследство на Европа към следващото поколение. Тазгодишните лауреати ефективно демонстрират как наследството предлага решения и пътища за възстановяване след привидно непреодолими предизвикателства, така както предприемаме действия във връзка с климата, мобилизираме се за устойчиво градско и селско развитие и се справяме с многото заплахи за нашите основни европейски ценности. Приветстваме техните изключителни постижения: нека служат като вдъхновение и насърчение за бъдещи действия на толкова много професионалисти и ентусиасти в областта на наследството в цяла Европа и извън нея*.

След оценка на кандидатурите, подадени от организации и лица от 30 европейски държави, победителите в Наградата бяха избрани от независимо [жури](http://www.europeanheritageawards.eu/jury/) от цяла Европа, съставено от експерти в областта на наследството.

|  |  |
| --- | --- |
| **КОНТАКТИ**  **Европа Ностра**  **Одри Хоган,** Програмен директор  ah@europanostra.org,  Т. +31 70 302 40 52; М. +31 63 1 17 84 55  **Йоана Пинейро,** Координатор по комуникациите  jp@europanostra.org,  М. +31 6 34 36 59 85  **Европейска комисия**  **Соня Господинова**  sonya.gospodinova@ec.europa.eu  +32 2 2966953 | **РАЗБЕРЕТЕ ПОВЕЧЕ**  [Прессъобщение на различни езици](https://www.europanostra.org/europe-top-heritage-awards-honour-24-exemplary-achievements-from-18-countries/)    **За всеки победител:**  [Информация и коментари на журито](https://www.europeanheritageawards.eu/winner_year/2021/)  [Видеа](https://vimeo.com/showcase/8444186) (във висока резолюция)  [Снимки и банери](https://www.flickr.com/gp/europanostra/07435k) (във висока резолюция)  [Уебсайт на Творческа Европа](http://ec.europa.eu/programmes/creative-europe/index_en.htm)  [Уебсайт на Комисар Мария Габриел](https://ec.europa.eu/commission/commissioners/2019-2024/gabriel_en) |

**Допълнителна информация**

**Европейските награди за културно наследство / Награди Европа Ностра**

[Европейските награди за културно наследство / Награди Европа Ностра](http://www.europeanheritageawards.eu/)са стартирани от Европейската комисия през 2002 г. и оттогава се управляват от международната организация Европа Ностра. Инициативата има подкрепата на програма Творческа Европа на Европейския съюз. Наградите подчертават и разпространяват най-добрите практики в областта на културното наследство, насърчават трансграничния обмен на знания и свързват в по-широки мрежи заинтересованите и работещи страни в областта на наследството. Наградите носят големи ползи за победителите - по-голяма (между)народна експозиция, последващо финансиране и увеличен брой посетители. Освен това наградите насърчават по-голяма грижа за нашето споделено наследство сред европейските граждани. Следователно, наградите са ключов инструмент за популяризиране на многобройните ценности на културното и природно наследство за европейското общество, икономика и околна среда. За допълнителна информация и факти относно наградите, моля, посетете [www.europeanheritageawards.eu/facts-figures](http://www.europeanheritageawards.eu/facts-figures).

През 2021 г. измежду подадените кандидатури за Европейските награди за културно наследство / Награди Европа Ностра ще бъдат присъдени и две **специални награди ILUCIDARE**. Селектираните проекти ще бъдат обявени на 10 юни, а победителите ще бъдат представени през есента на тази година. Проектът [ILUCIDARE](https://ilucidare.eu/) се финансира от програма Хоризонт 2020 с цел създаване на международна мрежа, популяризираща наследството като ресурс за иновации и международни отношения.

**Европа Ностра**

[Европа Ностра](https://www.europanostra.org/) е европейският глас на гражданското общество, ангажиран с опазването и популяризирането на културното и природно наследство. Като паневропейска федерация на неправителствени организации, работещи в областта на наследството, подкрепена от широка мрежа от публични органи, частни компании и частни лица, Европа Ностра обхваща над 40 държави. Основана през 1963 г., днес организацията е призната за най-голямата и най-представителната мрежа за наследство в Европа. Европа Ностра работи за спасяване на застрашените европейски паметници, обекти и пейзажи, по-специално чрез програмата “[7-те най-застрашени](http://7mostendangered.eu/)”. Европа Ностра активно допринася за определяне и прилагане на европейските стратегии и политики, свързани с наследството, чрез диалог с европейските институции и координация на [Европейския алианс за наследство](https://europeanheritagealliance.eu/). Европа Ностра беше ключовият партньор на гражданското общество на ЕС по време на [Европейската година на културното наследство през 2018 г](https://europa.eu/cultural-heritage/about_en.html). Тя също така фигурира сред първите официални партньори на [новата европейска инициатива Bauhaus](https://europa.eu/new-european-bauhaus/index_en), стартирана наскоро от Европейската комисия.

**Творческа Европа**

[Творческа Европа](http://ec.europa.eu/programmes/creative-europe/index_en.htm) е програма на Европейския съюз, която подпомага културния и творческия сектор, като им позволява да увеличат своя принос откъм работни места и растеж. С бюджет от 2,4 милиарда евро за 2021-2027 г., Творческа Европа подпомага организации в областта на наследството, сценичните изкуства, изобразителното изкуство, интердисциплинарните изкуства, издателската дейност, филмите, телевизията, музиката и видеоигрите, както и десетки хиляди художници, културни и аудиовизуални професионалисти.

1. Победителите са изброени по азбучен ред по държави. [↑](#footnote-ref-1)